بىلىدۇ، ئۆزىمۇ كۆڭلىدە نېمە بولسا شۇنى ئۆز ئەينى ئۇدۇللا  دەۋېرىدۇ، يوشۇرۇپ ئولتۇرمايدۇ. ئەمما، بۇ قېتىم ئۇ ئۆزىنىڭ كەلگىندىلەرنى قوغلاپ چىقىرىش يارلىقىغا بولغان قاراش-ماراشلىرىنى ئاشكارا بىلدۈرمىدى. شۇقەدەر ئەقىللىق چىن بېگىنىڭ چوقۇم ئۇنىڭ كۆڭلىدىكىنى بىلىدىغانلىقىغا ئىشىنەتتى ھەم ئۆزىنىڭ بۇ ھەقتە گەپ ئەگىتىپ ئەزۋەيلەپ كېتىشىنى ئۇنىڭ ياقتۇرمايدىغانلىقى ئۆزىگە ئايان ئىدى. شۇنداقتىمۇ مېڭ تيەن بۇ ھەقتە    ئېنىق بىر نەرسە دېيىشكە پېتىنالمىدى. چۈنكى، بۇ ئىش بەك مۇھىم ئىشلارغا چېتىلاتتى، يەنى مېڭ جەمەتىنىڭ پۈتكۈل ئۈچ ئەۋلاد كىشىلەرنىڭ  چىن بەگلىكىدە مەزمۇت تۇرۇش-تۇرالماسلىقىغا چېتىلاتتى. ئەمەلىيەتتىمۇ، يىڭ جەمەتىدىكى ئاغابەگلەر بىرلىشىپ مېڭ جەمەتىنى تارتىپ چىقىشتى، ئۇلار ئاللىقاچان تەڭرى رەھمىتىگە كەتكەن بوۋىسى مېڭ ئاۋنى لۈ بۇۋېي بىلەن قىيامەتلىك ئاغىينە، ئۇلار ئۆزئارا دوست تارتىشىپ، بىرى-بىرىنى قانات ئاستىغا ئېلىپ جازانى يېنىكلىتىپ مېھرىبانلىق سىياسىتى يۈرگۈزۈپ، چىن بەگلىكى ئەركان-مىزانىنى بۇلغىدى، دەپ قاراپ بۇنى ئەڭ چوڭ جىنايەت ھېسابلاشتى؛ ئاتىسى مېڭ ۋۇنى بولسا لۈ بۇۋېينى دەپنە قىلىشقا رىياسەتچىلىك قىلدى، ساپلا ئالتە بەگلىكتىن كەلگەنلەرنى  سىپاھگەرلىككە قويۇپ، چىن بەگلىكىنىڭ مەخپىيەتلىرىنى ئاشكارىلىۋەتتى، دەپ قاراپ ئىككىنچى جىنايەت ھېسابلاشتى؛ ئاخىردا، ئۆزىگە بولسا چىن بېگىنى قايمۇقتۇردى، دېگەن جىنايەتنى ئارتىپ، «ياتلارنىڭ نىيىتى دۇرۇست بولمايدۇ» دېگەن